text: I alle de riger og lande, 
  hvorhen jeg i verden fo'r, 
  jeg fægted med åben pande 
  for, hvad jeg for alvor tror. 
  En ørn var mit hjelmemærke, 
  på brynjen stod korsets tegn, 
  på skjold bar jeg løverne stærke 
  i hjerternes milde hegn. 
  Når mænd jeg kasted min handske, 
  opslog jeg min ridderhjelm, 
  de så, jeg var Holger Danske 
  og ingen formummet skælm. 
  Vil dansken i verden fægte, 
  men dølger åsyn og navn, 
  jeg ved, hans ånd er ej ægte,
  jeg tager ham ej i favn. 